Тулекенова Динара Төлеубекқызының 6D011900 – «Шетел тілі – екі шетл тілі» мамандығы бойынша «Ақпараттық-коммуникациялық технологиялар арқылы болашақ бастауыш мектеп шетел тілі мұғалімдерінің кәсіби-когнитивті-коммуникативтік компетенциясын қалыптастырудың тұжырымдамалық негіздері» атты тақырыпқа философия докторы дәрежесін (PhD) алу үшін арналған диссертация

**АҢДАТПАСЫ**

**Зерттеу жұмысының өзектілігі.** Қазіргі кезеңде Қазақстан Республикасында саяси, экономикалық және мәдени қарым-қатынастардың дамуы мен нығаюы еліміздің халықаралық қоғамдастыққа енуімен сипатталады. Бұл өзге тілдерге деген қажеттілікті туғызып, тіларалық байланыстармен мәдениетаралық қарым-қатынастарды орнатудың негізі болып отыр.

2023-2029 жылдарға арналған ҚР-ның білім беруді дамытудың басым бағдарламаларының бірі – «Педагог» стандартына (Астана, 2022) сәйкес бастуыш мектепте ШТ оқытатын болашақ мұғалімдерді даярлау.

Жоғары оқу орнында шеттілдік білім беру тиімділігін арттыру үдерісі базалық шетел тілін (ШТ) оқыту мен шеттілдік білім беру курсында болашақ мұғалімдердің кәсіби компетенциясын қалыптастырудың сапасына байланысты, ал шеттілдік даярлықтың соңғы нәтижесі болып кәсіби-когнитивті-коммуникативтік компетенциясы қалыптасқан мәдениетаралық коммуникацияның субъектісі ретінде тұлға саналады. Кәсіби дағдылардың ШТ ерте жастан оқытуға даярлығы бар мұғалімнің мамандығын ескерумен қалыптасуы бастауыш мектепте тілдерді оқыту әдістемесінің лингводидактикалық мәнін түсінуде нәтижелерге жетуді қамтамасыздандырады.

Бұл жұмыста бастауыш мектептегі болашақ ШТ мұғалімдерінің кәсіби-когнитивті-коммуникативтік компетенциясы қалыптастырудың лингводидактикалық аспектілерін теориялық және практикалық тұрғыда түсіну жүзеге асырылады.

Соңғы онжылдықта шетел тілдері мұғалімдерінің кәсіби даярлығын жетілдіруде, оның мазмұны мен жаңа ақпараттық-коммуникациялық технологиялар (АКТ) негізінде шеттілдік білім беруде лингводидактикалық материалды жүзеге асыру мүмкіндіктеріне бағытталған зерттеулер жүргізілді.

Сонымен ғылыми-педагогикалық әдебиеттерге талдау жасаған бастауыш мектеп болашақ ШТ мұғалімдерінің кәсіби-когнитивті-коммуникативтік компетенциясы қалыптастыру проблемасының әлі де болса, жеткілікті зерттелмей отырғанын дәлелдейді.

Демек, бастауыш мектепте ШТ оқыту әдістемесін жетілдіру мақсатында қазіргі қоғамның бастауыш мектептегі шетел тілі мұғаліміне қойылатын талаптары мен бастауыш мектепте ШТ оқытудың теориялық және лингвистикалық аспектілерінің жеткіліксіз дамуы арасында; тілдік жоғары оқу орындарында бастауыш мектеп болашақ шетел тілі мұғалімдерін даярлауда КККК қалыптастырудың лингводидактикалық мазмұнын дамыту қажеттілігі мен ғылыми-практикалық базасының әдістемелік қамтамасыз етілу жағдайы мен оны жүзеге асыру арасында қарама-қайшылықтың бар екендігі анық байқалады. Осы қарама-қайшылықтың шешімін іздестіру бізге зерттеу проблемамызды анықтауға және тақырыпты «АКТ арқылы болашақ бастауыш мектеп шетел тілі мұғалімдерінің КККК қалыптастырудың тұжырымдамалық негіздері» деп таңдауымызға негіз болды.

**Зерттеудің нысаны.** Жоғары оқу орындарында шетел тілі мұғалімдерін кәсіби даярлаудың педагогикалық үдерісі.

**Зерттеудің пәні.** Болашақ бастауыш мектеп шетел тілі мұғалімдерінің КККК АКТ арқылы қалыптастыру әдістемесі.

**Зерттеудің мақсаты** – Жоғары оқу орындарының оқу үдерісінде болашақ бастауыш мектеп шетел тілі мұғалімдерінің кәсіби-когнитивті-коммуникативтік компетенциясы қалыптастыру моделін және оны АКТ негізінде жүзеге асыру технологиясын әзірлеуде теориялық тұрғыдан негіздеу және эксперименталды түрде тексеру.

**Зерттеудің міндеттері:**

1. Болашақ бастауыш мектеп шетел (ағылшын) тілі мұғалімдерін даярлау үшін АКТ қолдана отырып «кәсіби-когнитивті-коммуникативтік компетенция» ұғымының мәнін, құрылымын және оның мазмұнын негіздеу;

2. АКТ кәсіби-когнитивті-коммуникативтік компетенциясын қалыптастырудағы әлеуетін айқындау және болашақ бастауыш сынып ШТ мұғалімдерінің КККК қалыптастыруға бағытталған кәсіби концептін анықтау;

3. Болашақ бастауыш мектеп шетел тілі мұғалімдерінің кәсіби-когнитивті-коммуникативтік компетенциясы қалыптастыру моделін құру және лингводидактикалық шарттарын анықтау;

4. Интегративті-интерактивті жаттығулар жүйесін әзірлеу және олар арқылы болашақ бастауыш мектеп ШТ мұғалімдерінің кәсіби-когнитивті-коммуникативтік компетенциясы қалыптастыру әдістемесін жүзеге асыру;

5. Болашақ бастауыш мектеп шетел тілі мұғалімдерінің кәсіби-когнитивті-коммуникативтік компетенциясы АКТ арқылы қалыптастыруға ұсынылған модель тиімділігін тәжірибелік эксперимент жүзінде тексеру.

**Зерттеу әдістері**:

* теориялық (ғылыми-әдістемелік әдебиеттерді сын көзбен оқу және талдау, жалпылау, аналогия, жүйелеу, моделдеу);
* эмпирикалық («Педагог» стандартының нормативтік құжаттарын талдау, бақылау, сауалнама, студенттердің шығармашылық және рефлексивті әрекеттерінің өнімдерін талдау, тәжірибелік-эксперимент);
* статистикалық (критерийлер бойынша эксперименттік мәліметтерді өңдеу).

**Зерттеудің ғылыми жаңалығы мен теориялық мәні.**

1. Болашақ бастауыш мектеп шетел тілі мұғалімдерінің кәсіби-когнитивті-коммуникативтік компетенциясының мәні негізделді және оның лингвомәдени, кәсіби-ақпараттық, лингводидактикалық субкомпетенциялардан тұратын құрылымы анықталды;
2. Болашақ мұғалімдерді даярлауда өзара байланысты технологияларды (ойын, интерактивті, кейстерді) кіріктіретін кәсіби-когнитивті-коммуникативтік компетенциясының әдістемелік моделі әзірленді және бастауыш мектеп болашақ ШТ мұғалімдерін даярлаудың лингводидактикалық шарттары (болашақ мұғалімдерге ШТ оқытудың мақсаты мен міндеттерінде кәсіби даярлау сапасын арттыруға бағыттау; болашақ мұғалімдерді ШТ коммуникативтік-когнитивтік іс-әрекетке баулу; АКТ негізінде оқу үдерісі шығармашылық бағыттылығы) анықталды.
3. Когнитивті-лингвомәдени, құзырлық, интерактивті-дидактикалық тәсілдер жиынтығынан қамтыған және когнитивтік-іс-әрекет, ақпараттық-интерактивті және селективті-коммуникативтік ғылыми ұстанымдарымен байланыстағы бастауыш мектеп болашақ ағылшын тілі мұғалімдерін даярлаудың кәсіби концепті анықталып, сипаттама берілді.
4. Бастауыш мектепте шетел тілдерін оқытуға дайындықты үйлестіруге мүмкіндік беретін субкомпетенциялар құрылымына сәйкес АКТ қолдану арқылы интегративті-интерактивтік жаттығулар жүйесі әзірленді.
5. Құрастырылған модульдік бағдарлама негізінде АКТ қолдана отырып, болашақ бастауыш мектеп мұғалімдеріне ШТ оқытудың интегративті әдістемесі әзірленді және оның бастауыш мектеп шетел тілі мұғалімдерінің кәсіби-когнитивті-коммуникативтік компетенциясын қалыптастырудағы тиімділігі тәжірибелік эксперимент жүзінде дәлелденді.

**Зерттеудің практикалық маңызы:**

- бастауыш мектепте шетел тілдерін тәжірибелі-бағдарлы оқытуға және оқу жоспарларын құру үшін жаңа интегративті-интерактивті жаттығулар жүйесі ұсынылды;

- электронды құралда ұсынылған ақпараттық технологияларды қолдана отырып, мұғалімдерге арналған электронды оқу-әдістемелік құралы дайындалды;

- «АКТ қолдану арқылы болашақ бастауыш мектеп шетел тілі мұғалімдерін оқыту әдістемесі» атты оқу құралы әзірленіп, оқу үрдісіне енгізілді.

**Қорғауға мынандай қағидалар ұсынылады:**

1. Болашақ бастауыш мектеп шетел тілі мұғалімдерінің кәсіби-когнитивті-коммуникативтік компетенциясы келесі лингвомәдени, кәсіби-ақпараттық және лингводидактикалық субкомпетенциялардан құралады және көп қырлы құбылыс болып табылады.

2. АКТ арқылы болашақ бастауыш мектеп шетел тілі мұғалімдерінің кәсіби-когнитивті-коммуникативтік компетенциясын қалыптастырудың әдістемелік моделі кезең-кезеңімен ұйымдастырылған төрт компоненттен тұрады: мақсатты, концептуалды, процессуалды және бағалау-нәтижелі.

3. Лингводактикалық шарттар жиынтығы (болашақ мұғалімдерге ШТ оқытудың мақсаты мен міндеттерін олардың кәсіби дайындығының сапасын арттыруға бағыттау; болашақ мұғалімдерді ШТ коммуникативтік-танымдық іс-әрекетке тарту; оқу процесінің шығармашылық бағыттылығы) болашақ бастауыш мектеп мұғалімдерінің АКТ қолдана отырып, кәсіби-когнитивті-коммуникативтік компетенциясын қалыптастыруды қамтамасыздандырады.

4. Бастауыш мектеп шетел тілі мұғалімін даярлаудың кәсіби концеті кәсіби-когнитивті-коммуникативтік компетенциясын қалыптастыруға бағытталған пәндік мазмұн бірлігі ретінде когнитивті-лингвомәдени, құзырлы, және интерактивті-дидактикалық тәсілдерге негізделген АКТ концептуалды құрамы мен модульдегі жаттығуларды біріктіру болып табылады.

5. Модульдік бағдарлама негізінде АКТ қолдану бойынша субкомпетенцияларды қалыптастыру критерийлері негізінде және тәжірибелі-эксеримент жүзінде тексерілген, болашақ бастауыш мектеп мұғалімдеріне арналған ШТ оқытудың интегративті әдістемесі мұғалімнің жүйелі біліктілігін қалыптастыруға ықпал етеді. Бұл мұғалімнің АКТ мақсатты пайдалануында, диалог жүргізу арқылы ШТ тиімді коммуникацияға түсуінен және бастауыш мектеп оқушыларына ШТ оқыту әдістемесін еркін меңгеруінен байқалады.

**Зерттеу нәтижелерін бекіту және жариялау.**

Диссертациялық жұмыстың қорытындылары мен нәтижелері автордың 12 ғылыми мақалалары мен баяндамаларында баспа түрінде жарияланды, оның ішінде:

1. Олардың біреуі Scopus деректер базасына енгізілген журналдарда жарияланған: Formation of professional cognitive and communicative competency of future primary school FL teachers through ICT. XLinguae 16(2), - P. 264-285 DOI: 10.18355/XL.2023.16.02.20. Мақалада субкомпетенциялардың құрамына қатысты мәселелер ашылған, ізденушінің үлесі 95% құрайды.
2. Төртеуі Қазақстан Республикасы Ғылым және жоғары білім саласындағы сапаны қамтамасыз ету комитеті ұсынған басылымдарда:

1) Шеттілін ерте жастан оқытатын мұғалімдердің кәсіптік даярлаудың шетелдік тәжірибесі. «ПГУ Хабаршысы» №4 Пед. сериясы, -П. - 2018. - Б. 363-370; Мақалада бастауыш мектептердегі шетел тілі мұғалімдерін кәсіби даярлаудағы шетелдік тәжірибесі қарастырылған, ізденушінің үлесі 85% құрайды.

2) Бастауыш мектептегі болашақ ШТ мұғалімінің тұжырымдамалық профилін даярлау ерекшеліктері. Абай ат. ҚазҰПУ Хабаршысы. №4 «Пед. ғылымдары» сериясы, Алматы №1(61), 2019 ж. -А. - Б. 221-225; Мақалада бастауыш мектеп болашақ шетел тілі мұғалімінің кәсіби тұжырымдамасының мазмұны ашылған, ізденуші үлесі 85% құрайды.

3) Бастауыш мектептегі ШТ мұғалімнің кәсіби-анықтайтын компетенциясының құрылымы мен мазмұны. ҚазҰҚПУ Хабаршысы, Пед. сериясы, -А. №3 (79) 2019, 216-221 б.; Мақалада субкомпетенциялардың құрылымына қатысты мәселелер ашылған, ізденушінің үлесі 95% құрайды.

4) Бастауыш мектепте болашақ ШТ мұғалімінің ағылшын тілі сабағында интерактивті learningapps.org мультимедиялық бағдарламасын қолдану біліктілігін қалыптастыру. «Абылай хан ат. ҚазХҚжәнеӘТУ Хабаршысы» журналы, Пед. ғылымдары сериясы, Том 69 № 2 (2023), DOI: https://doi.org/10.48371/PEDS.2023.69.2 Опубликован: 2023-06-27. С. 213-219 Мақалада интерактивті технологиялар талқыланды, ізденушінің үлесі 95% құрайды.

1. РҒДИ (РИНЦ) негізіндегі бір мақала: Digital Storytelling as Means of Formation of PCCC of Future Primary School FL Teacher. Цифровизация и формирование цифровой культуры: социальный и образовательный аспекты. МЭНПК, 30 октября 2019 / Под науч. ред. И.В. Кучерук. – А.: Изд-во ООО ПКФ «Триада», 2019. – 221-227 с. Мақалада шетел тілі сабақтарына арналған цифрлық технологиялардың сипаттамасы берілген, ізденушінің үлесі 95% құрайды.
2. Шетелдік және халықаралық конференциялар материалдарындағы алты мақала:

1) Әлемдік қоғамдастықтағы ерте жастан оқытудың салыстырмалы сипаттамасы. V ғылыми-тәжірибелік конференция «Шеттілдік білім беру: озық тәжірибелер, жаңашылдығы мен болашағы», Абылай хан ат. ҚХҚжәне ӘТУ, 12-13 қараша 2018 ж. 223-227 б.; Мақалада әлемдік қоғамдастықтағы ерте шетел тілдерін оұытудың сипаттамалары қамтылған, ізденушінің үлесі 85% құрайды.

2) Бастауыш мектептегі болашақ ШТ мұғалімінің концепциясы. Материалы МНПК «Современная наука: проблемы, идеи, тенденции (Modern science: problems, ideas, trends)», 11 февраля 2019 года (г. Прага, Чехия), 485-490 с. Мақала бастауыш мектеп болашақ шетел тілі мұғалімдерінің кәсіби тұжырымдамасын әзірлеуге арналған, ізденушінің үлесі 95% құрайды.

3) Бастауыш мектепте болашақ ШТ мұғалімдердің кәсіби-анықтайтын компетенциясын қалыптастыратын моделі. IV МЭНПК «Интеграция научного сообщества перед глобальными проблемами современности» в г. Саппоро (Япония) 13-15 февраля 2019 г.; Мақала бастауыш мектеп болашақ шетел тілі мұғалімдерін даярлау үлгісін әзірлеуге арналған, ізденушінің үлесі 95% құрайды.

4) The Formation of Professional-Cognitive Competencies of a Future Primary School FL Teacher. 9th International Conference on FL Teaching and Applied Linguistics, Journal of FLT and Applied Linguistics, Tashkent. 6(1)– 2019, p.43-49; Мақалада кәсіби-когнитивті-коммуникативтік компетенцияны қалыптастыру мәселелері ашылған, ізденушінің үлесі 95% құрайды.

5) The Conceptual Basis for Forming PCCC in Future Teachers of Primary School Based on ICT. Journal of Talent Development and Excellence, Issue Vol. 12 No. 1 (2020): http://iratde.com/index.php/jtde/article/view/1679 6054-6064 p.; Мақалада кәсіби-когнитивті-коммуникативтік компетенцияны қалыптастыруға арналған жаттығулар кешені қарастырылған, ізденушінің үлесі 85% құрайды.

6) Суретті кітаптар оқылым дағдыларын дамытуға арналған ақпарат құралы ретінде. МНПК, КазУМОиМЯ им. Абылай хана. 30 апреля 2021 г., стр. 55-60. Мақалада бастауыш мектеп болашақ шетел тілі мұғалімдеріне арналған лингводидактикалық материалдар қарастырылған, ізденушінің үлесі 85% құрайды.

**Зерттеу жұмысының құрылымы** кіріспеден, үш негізгі тараудан, қорытындыдан, қолданылған әдебиеттер тізімінен және қосымшадан тұрады.